ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ

ΤΜΗΜΑ ΓΕΩΠΟΝΙΑΣ

ΤΟΜΕΑΣ ΦΥΤΟΠΡΟΣΤΑΣΙΑΣ

ΕΡΓΑΣΤΗΡΙΟ ΦΥΤΟΠΑΘΟΛΟΓΙΑΣ

Α Ν Α Κ Ο Ι Ν Ω Σ Η

Προς τους ενδιαφερόμενους φοιτητές ανακοινώνεται ότι οι εξετάσεις του μαθήματος Φυτοπαθολογία είναι προγραμματισμένες για την Παρασκευή 27 Ιανουαρίου 2017. Για την καλύτερη οργάνωση των εξετάσεων και δεδομένου ότι θα γίνει μια εξέταση εφ`όλης της ύλης για τους φοιτητές που δεν συμμετείχαν στην πρόοδο του Δεκεμβρίου και μία εξέταση για όσους συμμετείχαν στην 1η πρόοδο, θα πρέπει να δηλώσετε συμμετοχή στις εξετάσεις. **Οι δηλώσεις συμμετοχής θα γίνονται στο Εργ. Φυτοπαθολογίας από τη Πέμπτη 5 Ιανουαρίου έως τη Παρασκευή 13 Ιανουαρίου.** Θα υπάρχει μία λίστα ονομάτων για όσους συμμετάσχουν στην εφ`όλης της ύλης εξέταση και μία λίστα για όσους συμμετάσχουν στην εξέταση της 2ης προόδου. Το ακριβές πρόγραμμα της εξέτασης θα σας ανακοινωθεί αμέσως μετά την ολοκλήρωση των δηλώσεων συμμετοχής.

Οι δηλώσεις συμμετοχής μπορεί να γίνονται και ηλεκτρονικά στη διεύθυνση kapnos2000@yahoo.com. Εφόσον κάνετε ηλεκτρονική δήλωση θα πρέπει να αναφέρετε το ονοματεπώνυμό σας, το ΑΕΜ σας, την κατεύθυνση σας (Κορμός, ΟΠΑ, ΦΜΚΟ, ΦΥ) και κυρίως το αν συμμετέχετε στην  εφ`ολης της ύλης εξέταση ή την εξέταση της 2ης προόδου.

Υπενθυμίζεται ότι ουδείς φοιτητής/τρια που συμμετείχε στην 1η πρόοδο δεν έχει δικαίωμα συμμετοχής στην εφ`όλης της ύλης εξέταση. Φοιτητές/τριες που συμμετείχαν στην 1η πρόοδο αλλά δεν επιθυμούν να συμμετάσχουν στην εξέταση της 2ης προόδου θα εξετασθούν κανονικά εφ`όλης της ύλης στην εξεταστική του Σεπτεμβρίου ή και τον Ιούνιο εφ`όσον είναι επί πτυχίω. Επισημαίνεται ότι ο βαθμός της 1ης προόδου δεν μεταφέρεται σε άλλη εξεταστική. Οι εξετάσεις του Ιουνίου/Σεπτεμβρίου θα είναι εφ`όλης της ύλης!

Καλή επιτυχία στην εξεταστική

Οι Διδάσκοντες